එංගලන්ත ක්‍රිකට් කණ්ඩායමේ ශ්‍රී ලංකා තරග සංචාරය 2021

එංගලන්ත ක්‍රිකට් කණ්ඩායම 2021 ජනවාරි මාසයේදී ශ්‍රී ලංකාවේ සංචාරය කළේ ටෙස්ට් තරග දෙකකට ක්‍රීඩා කිරීමටයි. ටෙස්ට් තරඟාවලිය සමාරම්භක 2019-2021 අයිසීසී ලෝක ටෙස්ට් ශූරතාවයේ කොටසක් විය. මුලින්, සංචාරය 2020 මාර්තු මාසයේදී පැවැත්වීමට නියමිතව තිබුණද, කොවිඩ්-19 වසංගතය හේතුවෙන් මාලාව කල් දමන ලදී. 2020 දෙසැම්බර් මාසයේදී, එංගලන්ත සහ වේල්ස් ක්‍රිකට් මණ්ඩලය (ECB) සංචාරය සඳහා දිනයන් තහවුරු කළේය. ඒ ගාල්ලේ පැවැති ටෙස්ට් තරග දෙකම සදහාය.

පළමු ටෙස්ට් තරගය කඩුලු 7කින් ජයගත් එංගලන්තය තරගමාලාව 1-0ක් ලෙස පෙරමුණ ගැනීමට සමත් විය. දෙවැනි ටෙස්ට් තරගය කඩුලු 6කින් ජයගත් එංගලන්තය තරගමාලාව 2-0ක් ලෙස ජය ගත්තේය. මෙම ජයග්‍රහණය එංගලන්තය පිටරටකදී පිට පිට ලැබූ පස්වැනි ජයග්‍රහණයයි. ඒ 1914 දී දකුණු අප්‍රිකාවේ සංචාරය කිරීමෙන් පසු ඔවුන්ගේ හොඳම දුර ගමන විය.

පසුබිම 
මුලින් එංගලන්තයේ ශ්‍රී ලංකා සංචාරය පැවැත්වීමට නියමිතව තිබුණේ 2020 මාර්තු මාසයේදීය. කෙසේ වෙතත්, 2020 මාර්තු 13 වන දින, කොවිඩ්-19 වසංගතය හේතුවෙන් තරඟ දෙකකින් යුත් ටෙස්ට් තරඟාවලිය කල් දමන ලදී. නිවේදනය කරන විට, එංගලන්තය ශ්‍රී ලංකා මණ්ඩලයේ සභාපතිගේ XI කණ්ඩායමට එරෙහිව සිව්දින තරගයක් අතරමග සිටි අතර එය හදිසියේම අවසන් විය. 2020 මැයි 1 වන දින ශ්‍රී ලංකා ක්‍රිකට් නිවේදනය කළේ මෙම සංචාරය 2021 ජනවාරි මාසයේදී පැවැත්වීමට නියමිත බවයි, නමුත් එම අවස්ථාවේ දී එංගලන්ත සහ වේල්ස් ක්‍රිකට් මණ්ඩලය විසින් තහවුරු කර නොතිබුණි.

2020 ජූලි මාසයේදී, ජාත්‍යන්තර ක්‍රිකට් කවුන්සිලය (ICC) වසංගතය හේතුවෙන් කල් දමා තිබූ අනෙකුත් ලෝක ටෙස්ට් ශූරතා තරඟාවලි පහ සමඟ තරඟ නැවත කාලසටහන් කිරීම ඔවුන්ගේ ප්‍රමුඛතාවය බව තහවුරු කළේය. 2020 ඔක්තෝම්බර් මාසයේදී, ශ්‍රී ලංකා කණ්ඩායමේ ප්‍රධාන පුහුණුකරු මිකී ආතර් පැවසුවේ, නැවත කාලසටහන්ගත කළ සංචාරය ඉදිරියට යන බවට තමා සැබවින්ම සිතන බවයි. 2020 නොවැම්බර් මාසයේදී ශ්‍රී ලංකා ක්‍රිකට් ප්‍රධාන විධායක නිලධාරී ඈෂ්ලි ද සිල්වා විසින් ක්‍රිකට් මණ්ඩල දෙකෙහිම එකඟතාවයට යටත්ව සංචාරය සඳහා දින ප්‍රකාශයට පත් කරන ලදී. 2020 දෙසැම්බරයේදී එංගලන්ත සහ වේල්ස් ක්‍රිකට් මණ්ඩලය තහවුරු කළේ, ජනවාරි මාසයේදී සැලසුම් කළ පරිදි සංචාරය ඉදිරියට යන බවයි.

2020 දෙසැම්බරයේදී, නව කොවිඩ් වෛරසයක් සොයා ගන්නා ලද අතර, එම සංචාරය සම්බන්ධයෙන් ශ්‍රී ලංකා ක්‍රිකට් වෛද්‍ය කාර්ය මණ්ඩලයේ අවධානය යොමු විය. නව ප්‍රභේදය හේතුවෙන් බ්‍රිතාන්‍යයේ සංචාරක තහනමක් පනවා තිබියදීත්, එංගලන්ත ක්‍රිකට් කණ්ඩායමට ශ්‍රී ලංකාවට පැමිණීමට අවසර ලබා දී තිබේ. 2021 ජනවාරි 3 වන දින එංගලන්ත ක්‍රිකට් කණ්ඩායම මත්තල රාජපක්ෂ ජාත්‍යන්තර ගුවන්තොටුපළට ළඟා විය.

සංචිත 

එංගලන්තය මෙම සංචාරය සඳහා සංචිත ක්‍රීඩකයන් ලෙස ජේම්ස් බ්‍රේසි, මේසන් ක්‍රේන්, සකීබ් මහමුද්, ක්‍රේග් ඕවර්ටන්, මැට් පාකින්සන්, ඔලී රොබින්සන් සහ අමර් විර්ඩි ද නම් කළේය. හම්බන්තොටට පැමිණීමත් සමඟ එංගලන්තයේ මොයින් අලි කොවිඩ්-19 සඳහා ධනාත්මක බව පරීක්‍ෂා කළ අතර, ඔහු දින දහයක් හුදකලාව තබා ඇත. ක්‍රිස් වෝක්ස්, අලි සමඟ සමීප සබඳතාවක් ඇති අයෙකු ලෙස හඳුනාගෙන ඇති අතර, එබැවින් ඔහුද දින හතක් ස්වයං හුදකලා වීමට කටයුතු කෙරිනි.

සංචාරයට පෙර ශ්‍රී ලංකා කණ්ඩායම සිය සංචිතයේ වෙනස්කම් කිහිපයක් සිදු කළේය. දකුණු අප්‍රිකානු සංචාරය අතරතුර සෙන්චූරියන්හිදී පැවැති පළමු ටෙස්ට් තරගයේදී ආබාධයකට ලක්වීම හේතුවෙන් ධනංජය ද සිල්වා සහ කසුන් රාජිත තරගාවලියෙන් ඉවත් වූහ. දකුණු අප්‍රිකානු ටෙස්ට් සංචාරයට සහභාගි නොවූ අවිශ්ක ප්‍රනාන්දු, අශාන් ප්‍රියංජන්, රමේෂ් මෙන්ඩිස්, රොෂේන් සිල්වා, ඇන්ජලෝ මැතිව්ස්, නුවන් ප්‍රදීප් සහ ලක්ෂාන් සඳකැන් මුලින් සංචිතයට නම් නොකෙරුවත් පසුව ඕෂද ප්‍රනාන්දු, ධනංජය ද සිල්වා, දිනේෂ් චන්දිමාල්, කසුන් රාජිත, වනිඳු හසරංග සහ ළහිරු කුමාර වෙනුවට නම් කෙරිනි. පසුව අවිශ්ක ප්‍රනාන්දු සහ අශාන් ප්‍රියංජන් සංචිතයෙන් ඉවත් විය. දිමුත් කරුණාරත්න ආබාධයකට ලක්වීම හේතුවෙන් ශ්‍රී ලංකා පළමු ටෙස්ට් තරගයේ නායකත්වය දිනේෂ් චන්දිමාල්ට හිමි විය.

දෙවැනි ටෙස්ට් තරගයට පෙර ශ්‍රී ලංකා සංචිතයෙන් දිමුත් කරුණාරත්න, කුසල් මෙන්ඩිස්, මිනෝද් භානුක, ලහිරු කුමාර සහ නුවන් ප්‍රදීප් නිදහස් කර තිබේ. කරුණාරත්න නොමැති වීමෙන් නැවතත් නායකත්වයට දිනේෂ් චන්දිමාල් නම් කෙරුණා.

පුහුණු තරගය 
ටෙස්ට් තරගමාලාවට පෙර එංගලන්තය හම්බන්තොටදී දෙදින සංචිත අභ්‍යන්තර පෙරහුරු තරගයකට සහභාගි විය. ඔලී පෝප් ශ්‍රී ලංකාව සමඟ පැවැත්වෙන තරග සඳහා ටෙස්ට් සංචිත සංචිතයට නම් කර නොතිබුණද, මෙම තරගයට සහභාගි වූයේ එංගලන්තයේ ඉන්දීය සංචාරයට සූදානමක් වශයෙනි. ධාරානිපාත වර්ෂාව හේතුවෙන් තරගයේ දෙවැනි දිනය පැවැත්වීමට නොහැකි විය.

ටෙස්ට් තරගමාලාව

1 වන තරගය

2 වන තරගය

යොමු කිරීම්